ขออนุญาตนะครับ พอดีมีแผลถลอกที่หนังหุ้มองคชาตด้านในประมาณ3วันแล้ว ไม่ได้มีเพศสัมพันธ์เดือนกว่าแล้ว น่าจะเกิดจากตอนล้างหรือไม่ก็ช่วยตัวเอง เวลาโดนก็จะแสบต้องดูแลรักษายังไงครับ
สวัสดีค่ะ การมีแผลถลอกที่บริเวณหนังหุ้มองคชาตินั้น อาจจะเกิดจากการเสียดสีหรือถูไถขณะมีกิจกรรมทางเพศ หรือเป็นการติดเชื้อราหรือเชื้อแบคทีเรียที่บริเวณหนังหุ้ม การติดโรคติดต่อทางเพศสัมพันธ์เช่นหนองใน แผลริมอ่อน แผลซิฟิลิซก็ทำให้มีแผลได้เช่นกันเบื้องต้นงดการทำกิจกรรมทางเพศทุกชนิด ใช้น้ำเปล่าสะอาดล้างเบาๆภายนอกเท่านั้น ใส่เสื้อผ้าที่ระบายอากาศได้ดีไม่อับชื้น รับประทานยาแก้ปวดหรือยาแก้อักเสบได้หากมีอาการเจ็บปวด หรือแสบมากหากเป็นแผลถลอกขนาดเล็ก และได้ลดปัจจัยเช่นการเสียดสีบริเวณดังกล่าวลงไป แผลมักจะสมานกันได้เอง แต่หากเป็นแผลขนาดใหญ่ เจ็บ ปวด แสบเยอะ มีเลือดหรือหนองไหล อาจหมายถึงการติดเชื้อที่แผลรุนแรง ที่ควรไปพบแพทย์เพื่อตรวจและรักษาด้วยยาหรือการเย็บซ่อมแซมต่อไป